जिफन्ट सपोर्ट ग्रुप कुवेतले नेपाली श्रमिकलाई मुटुरोग विशेषज्ञद्धारा निशुल्क चेकजाँचको व्यबस्था मिलाउदै | कुवेतको पहिलो नेपाली अनलाईन पत्रिका
जिफन्ट सपोर्ट ग्रुप कुवेतले कुवेतमा कार्यरत नेपाली श्रमिकहरुलाई कुवेतको अमिरी हस्पिटलको रिसर्च सेन्टरमा कार्यरत बरिष्ठ मुटुरोग विशेषज्ञ डाक्टर अंगदमणि श्रेष्ठबाट मुटु सम्बन्धि निशुल्क स्वास्थ्य चेकजाँच गराउने ब्यबस्था मिलाउने भएको छ |
कुवेतमा कार्यरत मुटुका रोगीहरुले भोलिदेखि नै यस अवसरको फाइदा लिन सक्ने जिफन्ट सपोर्ट ग्रुप कुवेतका अध्यक्ष गणेश रावतले जानकारी दिए |
मुटुरोग सम्बन्धि बिरामीहरुले जिफन्ट सपोर्ट ग्रुप कुवेतका सदस्यहरु संग सम्पर्क गरि आफ्नो नाम, टेलिफोन नम्बर सहित पुरा बिबरण टिपाउन भनिएको छ | यदि कसैसग हस्पिटल गएको भए हस्पिटलको पुरा रिपोर्ट उल्लेख गर्न पनि भनिएको छ |
निशुल्क स्वास्थ्य चेकजाँच हुने भएकाले आफ्नो घरपरिवारका सदस्यहरुलाई पनि मुटुरोग सम्बन्धि कुनै समस्या भए सल्लाह सुझाव पनि लिन सकिने छ |